
משרד החקלאות ופיתוח הכפר
 ועדת מכרזים מרכזית



טופס פניה לוועדת מכרזים
	1. פניה לוועדת המכרזים תעשה באמצעות טופס זה בלבד (אין למלא בכתב יד).
2. רק לאחר חתימת כל חברי הוועדה יהווה טופס זה אישור לביצוע התקשרות.
3. יובהר כי על מנת לממש אישור זה יש לפנות למחלקת הרכש להקמת התחייבות כספית (הסכם או הזמנת רכש). אין להפעיל את הספק ללא התחייבות כאמור!



	התקשרות עם מרכז השלטון האזורי על יסוד תנאי תקנה 3 (29) לתח"ם - אתר אינטרנט לתיירות נכנסת למרחב הכפרי (עבור תיירות חוץ) 

	יחידה פונה
	האגף לפיתוח המרחב הכפרי 
	תאריך פניה
	07.09.2022

	סיווג הבקשה

	[ ] מכרז
(פומבי, סגור, מרכזי)
	[X] פטור ממכרז
  
	[ ] אחר

	שם ספק
	 מרכז השלטון האזורי
	מספר ספק
(ח.פ., ע.מ. , ע.ר. וכו')
	 

	שווי התקשרות
(₪, ללא אופציה)
	150,000 ₪ כולל מע"מ 
	שווי אופציות
(₪)
	

	
	משך
	מתאריך
	עד תאריך

	תקופת התקשרות
(ללא אופציה)
	 
	01.10.2022
	31.12.2024

	תקופת אופציה
	
	
	



	היסטוריית ההתקשרות
(ימולא על ידי היחידה הפונה במידה ורלוונטי)

	מתאריך
	עד תאריך
	שווי התקשרות
	אופן התקשרות*
	מועד אישור סופי

	
	
	
	
	


* אופן התקשרות: מכרז פומבי/סגור/מרכזי, שליפה ממאגר, פניה לקבלת הצעות, פטור ממכרז (יש לצרף פרוטוקול ועדת מכרזים ואישורים נוספים, ככל שהיו, וכן לציין תקנת פטור).
	תיאור הבקשה
(ימולא על ידי היחידה הפונה)

	רקע (הצורך בהתקשרות)
	רקע 

1. האגף לפיתוח המרחב הכפרי במשרד (להלן – האגף) פועל לקידום התיירות הכפרית בישראל. לשם כך, המשרד מקיים שיתוף פעולה אסטרטגי עם מרכז השלטון האזורי (מש"א), המהווה את ארגון הגג של המועצות האזוריות בישראל. מש"א עומד בקשר רציף עם עשרות עמותות תיירות שמפעילות המועצות האזוריות, אשר להן קשרים ומידע על העסקים התיירותיים הקיימים במרחב הכפרי.
2. לאחר תהליך חשיבה ארוך, הוחלט למקד את המאמצים בשלב הראשון בעידוד הגעת תיירות נכנסת למרחב הכפרי בישראל. נכון להיום, הרוב המוחלט של התיירים הזרים המגיעים לישראל פוקדים את הערים ירושלים ותל אביב ואת האתרים המקודשים לנצרות. שיעור התיירים הזרים המבקרים במרחב הכפרי הינו נמוך במיוחד.
3. בין הסיבות לכך, היעדר מידע מאורגן וזמין, שיאפשר:
1. לתיירים – לתכנן את ביקורם במרחב הכפרי.
2. לסוכני נסיעות – לתכנן ביקור של קבוצות במרחב הכפרי.
3. לגורמי השלטון המרכזי והמקומי – למתג ולשווק את המרחב הכפרי לתיירות נכנסת.

הבקשה שלפנינו 
4. המשרד ומש"א מעוניינים להפעיל אתר אינטרנט שירכז את המידע על אטרקציות במרחב הכפרי בישראל המותאמות לתייר הנכנס. להלן פירוט:
1. על מנת לחסוך בזמן ובתקציב, יעשה שימוש באתר קיים על בסיס רכישת רישיון שימוש, תוך ביצוע התאמות קלות והכרחיות. לא מדובר בהקמה של אתר חדש.
2. האתר יהיה של מש"א, ובכפוף לאישור ועדת חסויות, ייהנה מחסות של משרד החקלאות ופיתוח הכפר.
3. האתר יהיה למידע בלבד ולא יאפשר ביצוע רכישות באופן ישיר. המידע שייאסף באתר יהיה רכושם הבלעדי והמשותף על המשרד ושל מש"א, אך יהיה זמין לכלל הציבור. ככלל, בכוונת המשרד לאפשר שימוש בבסיס המידע לגורמים המעוניינים לקדם את התיירות במרחב הכפרי.
4. תוקם ועדת היגוי משותפת למשרד ולמש"א, אשר תקבע את הכללים לניהול האתר, בדגש על קריטריונים שוויוניים ביחס לעסקים הזכאים לפרסם באתר (על בסיס אופי הפעילות, רמתה והתאמתה לצרכי התייר הנכנס).
5. מש"א באמצעות עמותות התיירות האזוריות יישם את מדיניות ועדת ההיגוי ויעודד עסקים להירשם לאתר, ובעקיפין גם להתאים עצמם לקריטריונים שנקבעו.
5. לצורך מימוש האמור לעיל, המשרד יתקשר עם מש"א וישא בעלות רכישת רישיון השימוש באתר וביצוע ההתאמות הנדרשות, בכפוף לתקציב ולתקופה המצוינים לעיל.
6. לעניין זה, יובהר כי מש"א הינו ספק יחיד בנסיבות, שכן הוא הגוף הרשמי היחיד המייצג את המועצות האזוריות ושלוחותיהן.


	תיאור השירות / הטובין
	 הפעלת אתר אינטרנט שיאסוף מידע על עסקים במרחב הכפרי לשימוש תיירים מחו"ל וגורמי שלטון המעוניינים לקדם תיירות נכנסת למרחב הכפרי בישראל.

	עילת הפטור
(במידה ורלוונטי)
	 3(29)  

	דיון מיום  8/9/2022 
(ימולא על ידי ועדת המכרזים)

	הופיעו בפני הוועדה
	 מר אסף יצחקי – מנהל אגף פיתוח הכפר 

	עיקרי הדיון ונימוקים להחלטה
	בדיון הסביר מר יצחקי כי התיירות במרחב הכפרי מקודמת מזה כעשור בהובלת משרד החקלאות, בתיאום עם משרד התיירות וזאת כחלק ממאמצי המשרד לקדם ולפתח את המרחב הכפרי. 
מש"א הנו הארגון היציג של המועצות האזוריות בישראל והנו היחיד המסוגל להפעיל מערך תומך לאתר בכל רחבי הארץ. 
הצלחת הפרויקט תלויה בראש ובראשונה בנכונות עסקים להירשם לאתר וכניסת תיירים לאתר לקבלת מידע. מש"א יהיה אחראי באמצעות עמותות התיירות לעידוד עסקים להיכנס לאתר, ותחזוקת המידע באתר על מנת לשמרו רלבנטי ובר קיימא. 
התמורה למש"א תהא אך ורק בגין עלויות אחזקת אתר האינטרנט ובכלל זה: רישיון השימוש, התחזוקה השוטפת והתאמות הכרחיות נדרשות. 
תפעול הפרויקט בכללותו יעשה ע"י מש"א  ובכלל זה כל היבטי האתר לרבות רכישת הרישיונות ופעולת התחזוקה של האתר.  מש"א מהווה בהקשר זה ספק יחיד גם לעניין הפלטפורמה המחשובית המבוקשת מאחר והוא כאמור הגוף המתכלל. 
מר יצחקי הסביר עוד בדיון היום כי הנושא הוצג אגף טד"מ, וקבלת את ברכתם למהלך. 



	החלטת הוועדה מיום  8/9/2022 
(ימולא על ידי ועדת המכרזים)

	החלטה
	[X] אישור
	[ ] דחיה 
	[ ] דיון נוסף 
	תאריך
	8/9/2022 

	הערות
	1. התקשרות מש"א עם צדדים שלישיים תעשה ברוח חוק חובת המכרזים. 
2. התשלום למש"א יבוצע על סמך קבלות אודות התשלום. 
3. הטבעת לוגו המשרד על גבי האתר – טעונה את אישור ועדת החסויות. 
4. בעלות על המידע תקבע בהסכם ההתקשרות. 


	
	

	ערבות ביצוע
	[ ] ללא  
	[  ] רגילה 
	[ X]  חלף  
	שיעור ערבות
	5%

	ביטוח
	[X ] ללא 
	[ ] רגיל  
	[ ] מיוחד  
	נדרש הסכם
	כן

	אישור נוסף
	[X ] ללא 
	[  ] ו. פטור  משרדית  
	[ ] ו. פטור מרכזית 
	אחר
	 





	חתם בזום 8/9/2022 
	
	חתם בזום 8/9/2022 
	
	חתמה בזום 8/9/2022 
	
	

	אסף יצחקי
	
	תומר ספיר,  עו"ד
	
	טניה שאמלי
	
	 

	
	
	
	
	
	
	

	יו"ר הוועדה
	
	נציג  יועמ"ש
	
	נציגת חשב

